Így élt Déryné - 225 éve született DÉRYNÉ SZÉPPATAKI RÓZA -
A színház a múlt század (XIX.) első felében, a reformkor forrongó, lelkes éveiben Magyarországon a magyar nyelvért, a társadalmi haladásért, a szabad hazáért folytatott küzdelem egyik legfőbb eszköze volt. A kor nagy színművészeinek sorából kiemelkedik Déryné Széppataki Róza alakja, aki a magyar színházi kultúra megteremtése és a hazai operakultusz terén szerzett elévülhetetlen érdemeket. Legendás alakját és a körülötte zajló mozgalmas életet idézi fel Karcsai Kulcsár István írása. Párbeszédei, színes leírásai révén gyakran szinte regényesnek tűnik, valójában minden szava hiteles; eredeti forrásművekre, így elsősorban Déryné híres Emlékezéseire támaszkodik.
2018. december 24-én 225 éve született Jászberényben DÉRYNÉ SZÉPPATAKI RÓZA színésznő és operaénekesnő. Ő volt az első magyar operaénekesnő, s egyben a vándorszínészet korának legnépszerűbb színésznője. Nevéhez fűződik Kolozsvárott az operai előadások megindítása és felvirágoztatása, s ugyanolyan kitűnő naiva volt mint komika. Múlhatatlan érdeme, hogy megírta emlékiratait, amely a magyar színháztörténet legfontosabb forrásművei közé tartozik.
Így élt Déryné
ISBN: 9631112691